Nariadenie Komisie (ES) č. 2333/2003
z 30. decembra 2003
ktorým sa mení a dopĺňa nariadenie (ES) č. 1555/96 čo sa týka spúšťacieho prahu dodatočných dovozných ciel na hrušky, citróny, jablká a cukety
KOMISIA EURÓPSKYCH SPOLOČENSTIEV,
so zreteľom na Zmluvu a založení Európskeho spoločenstva,
so zreteľom na nariadenie Rady (ES) č. 2200/96 zo dňa 28. októbra 1996 o spoločnej organizácii trhu s ovocím a zeleninou [1], naposledy zmenené a doplnené nariadením Rady (ES) č. 47/2003 [2], najmä na jeho článok 33 ods. 4,
keďže:
(1) Nariadenie Komisie ES č. 1555/96 z 30. júla o pravidlách uplatňovania dodatočných dovozných ciel na ovocie a zeleninu [3], naposledy zmenené a doplnené nariadením ES č. 1916/2003 [4], stanovuje sledovanie dovozu výrobkov uvedených v prílohe k tomuto nariadeniu. Toto sledovanie sa vykoná v súlade s pravidlami stanovenými v článku 308d nariadenia Komisie EHS č. 2454/93 z 2. júla 1993 o ustanovení predpisov na vykonávanie nariadenia EHS č. 2913/92 o založení Spoločného colného sadzobníka [5], naposledy zmeneného a doplneného nariadením ES č. 1355/2003 [6].
(2) Na účely článku 5 ods. 4 dohody o poľnohospodárstve [7] uzatvorenej počas mnohostranných obchodných rokovaní Uruguajského kola a vzhľadom na posledné použiteľné údaje pre 2001, 2002 a 2003 je potrebné zmeniť výšku úrovne dodatočných dovozných ciel na hrušky, citróny jablká a cukety.
(3) Opatrenia ustanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu,
PRIJALA TOTO NARIADENIE:
Článok 1
Príloha k nariadeniu ES č. 1555/96 sa týmto nahrádza prílohou k tomuto nariadeniu
Článok 2
Toto nariadenie nadobudne účinnosť deň po jeho uverejnení v Úradnom vestníku Európskej únie.
Bude sa uplatňovať od 1. januára 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 30. decembra 2003